Satu Titik Di Garisan

Satu Titek Di Garisan / Satu Titik Di Garisan merupakan sebuah filem Melayu yang diterbitkan di Malaysia pada  1973. Filem Satu Titik Di Garisan  diterbitkan dalam bentuk filem hitam putih tanpa warna

Filem Satu Titik Di Garisan mula ditayangkan pada 1973 di pawagam seluruh negara. Menampilkan Aziz Jaafar, Dayang Sofia, Kuswadinata dan ramai lagi.

Pengarah
Filem Satu Titek Di Garisan diarah oleh pengarah M. Amin pada 1973.

Sinopsis
Selepas 10 tahun, Kamal yang sedang bercuti dari pengajiannya bertemu sahabat baiknya Harun. Kamal telah memperkenalkan teman wanitanya Sofea dan mereka berdua merancang untuk mendirikan rumahtangga selepas Kamal menamatkan pengajiannya dalam bidang kedoktoran.

Sewaktu Kamal menyambung pengajiannya di universiti, Sofea dan Harun sering bertemu dan keluar bersama. Mereka berdua akhirnya telah berkahwin. Setelah Kamal mendapat tahu perkahwinan mereka, dia membawa diri ke Sarawak. 

Walaupun Sofea dan Harun sudah berkahwin, Harun masih meneruskan kehidupan lamanya iaitu berfoya-foya dengan perempuan. Harun mempunyai teman wanita dan selalu menghabiskan waktu dengannya. Kelakuan Harun masih tidak berubah walaupun telah dikurnikan cahaya mata. Mereka berdua sering bertengkar dan pada satu hari Sofea tanpa sengaja telah membunuh suaminya kerana Harun cuba membunuh anak mereka Kamil.

Pelakon

 Pelakon Utama 
 Aziz Jaafar sebagai Kamal
 Dayang Sofia sebagai Sofea
 Kuswadinata sebagai Harun
 Bad Latiff sebagai Kamil

 Pelakon Pembantu 
 Habsah Buang sebagai Makcik Sofea
 Shariff Medan sebagai Ayah Norlela
 Rahmah Latiff sebagai Ibu Norlela
 Julie Sudiro sebagai Teman Wanita Harun
 Sharifah Hasnor sebagai Norlela
 M. Shahdan sebagai Pemuda Membaca Suratkhabar
 Aini Jasmin

Lihat juga
 Filem Malaysia tahun 1973

Pautan luar


Satu Titik Di Garisan
Satu Titik Di Garisan